નવી દિલ્‍હી તા. ૧૬ : વડાપ્રધાન નરેન્‍દ્ર મોદીએ સ્‍વાતંત્ર્ય દિવસના અવસરે સતત પાંચ વર્ષે દેશને લાલકિલ્લા પરથી સંબોધન કર્યુ હતુ. સંબોધન દરમયન દરેક વખતે તેમના માથા પર જુદી જુદી જાતની પાઘડી જોવા મળી હતી. તેમણે સ્‍વાતંત્ર્ય દિવસની ઉજવણી સતત પાંચ વર્ષ ૨૦૧૪ થી ૨૦૧૯ સુધી દિલ્‍હીના ઐતિહાસીક લાલકિલ્લા પરથી રાષ્‍ટ્રયધ્‍વજ ફરકાવ્‍યો હતો. દર વર્ષે જ્‍યારે તેમને દેશને સંબોધિત કર્યો તેમની વેશભુષા અલગ જ દેખાઇ હતી. દર વર્ષે તેમણે અલગ ડિઝાઇનની પાઘડી પહેરી હતી. ૨૦૧૪માં જ્‍યારે તેમણે દેશને પહેલી વાર સંબોધિત કર્યો હતો. ત્‍યારે તેમણે લાલ અને પીળા રંગની પાઘડી પહેરી હતી. ૨૦૧૫માં લાલ અને લીલા રંગની ધારવાળી પાઘડી હતી. એ પાઘડી અનોખી લાગતી હતી. ૨૦૧૬માં સફેદ રંગના કાપડ સાથે રંગબેરંગી પાઘડી બાંધી હતી. જે રાજસ્‍થાની પાઘડી હતી. ૨૦૧૭માં તેમણે પીળા અને લાલ રંગની પાઘડી પહેરી હતી. જ્‍યારે ૨૦૧૮માં કેસરી રંગની પાઘડી પહેરી હતી.